ผลตรวจของลูกสาว ค่ะ อายุ 2.4 ขวบ Hb typing : EE,homozygous Hb E with or without alpha thalassemia. อยากสอบถามว่าเป็นชนิดรุนแรง ไหมค่ะ
สวัสดีค่ะ ธาลัสซีเมียคือโรคโลหิตจางชนิดหนึ่งที่เป็นโรคที่เป็นการถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรค บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิตชนิดของโรคธาลัสซีเมียที่กล่าวมานั้น จัดว่าเป็นชนิดแฝง คืออาการมีน้อย อาจจะแทบไม่มีอาการอะไร ไม่จำเป็นต้องได้รับเลือดในระยะยาว อาจจะมีแค่อาการซีดเป็นครั้งคราวเมื่อเจ็บป่วย เกิดจากการมีเม็ดเลือดแดงแตกอย่างรวดเร็ว จึงมีอาการซีดเป็นครั้งๆที่มีการเจ็บป่วยได้เบื้องต้นสามารถให้การดูแลและกระตุ้นพัฒนาการของบุตรได้ตามปกติ ติดตามอาการต่อเนื่องกับกุมารแพทย์ อาจจะต้องมีการรับประทานวิตามินบำรุงเลือด และเจาะเลือดติดตามค่าเลือดเป็นระยะ หากบุตรไม่สบาย ให้รีบพาไปพบแพทย์เพื่อตรวจค่าเลือดทุกครั้ง